รัฐบาลไทย-ข่าวทำเนียบรัฐบาล-พ่อเมืองศรีสะเกษ นำประชาชนและภาคีเครือข่ายจัดกิจกรรมจิตอาสาพัฒนาชุมชน วัด ประชา รัฐ สร้างสุข เนื่องในโอกาสฉลองพระชนมายุ 8 รอบ สมเด็จพระสังฆราช 26 มิถุนายน 2566
วันอาทิตย์ที่ 2 กรกฎาคม 2566
02/07/2566
พ่อเมืองศรีสะเกษ นําประชาชนและภาคีเครือข่ายจัดกิจกรรมจิตอาสาพัฒนาชุมชน วัด ประชา รัฐ สร้างสุข เนื่องในโอกาสฉลองพระชนมายุ 8 รอบ สมเด็จพระสังฆราช 26 มิถุนายน 2566
พ่อเมืองศรีสะเกษ นําประชาชนและภาคีเครือข่ายจัดกิจกรรมจิตอาสาพัฒนาชุมชน วัด ประชา รัฐ สร้างสุข เนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566
วันนี้ (2 ก.ค. 66) นายสํารวย เกษกุล ผู้ว่าราชการจังหวัดศรีสะเกษ เปิดเผยว่า จังหวัดศรีสะเกษได้ดําเนินการกิจกรรมตามโครงการจิตอาสาพัฒนาชุมชน วัด ประชา รัฐ สร้างสุข เนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 โดยได้รับความเมตตาจากท่านเจ้าคุณ พระเมธีวัชรบัณฑิต เป็นประธานฝ่ายสงฆ์ โดยมีนายกลม ชัยกันทะ ท้องถิ่นจังหวัด นายวิทยา ไชยเดชกําจร นายอําเภอปรางค์กู่ หัวหน้าส่วนราชการ ผู้นําท้องถิ่นท้องที่ จิตอาสา และประชาชนในพื้นที่เข้าร่วมกิจกรรม รวมทั้งสิ้นจํานวน 96 คน ณ วัดท่าคอยนาง หมู่ 5 ตําบลสวาย อําเภอปรางค์กู่ จังหวัดศรีสะเกษ
นายสํารวย เกษกุล ผู้ว่าราชการจังหวัดศรีสะเกษ กล่าวว่า เพื่อเป็นการร่วมเฉลิมพระเกียรติเนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 กระทรวงมหาดไทย ได้กําหนดจัดโครงการจิตอาสาพัฒนาชุมชน วัด ประชา รัฐ สร้างสุข เพื่อเฉลิมพระเกียรติเนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 และเพื่อเป็นการสนับสนุนและขับเคลื่อนโครงการวัด ประชา รัฐ สร้างสุข ของมหาเถรสมาคม กระทรวงมหาดไทยและภาคีเครือข่าย โดยได้มีการจัดกิจกรรมปลูกพืชผักสวนครัว ณ โคก หนอง นา สันติศึกษา ของวัดท่าคอยนาง โดยการน้อมนําโครงการพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โครงการบ้านนี้มีรัก ปลูกผักกินเอง เเละ โครงการทางนี้มีผล ผู้คนรักกัน ร่วมกันปรับปรุงภูมิทัศน์บริเวณวัดท่าคอยนางและบริเวณพื้นที่หมู่ 5 ให้เป็นพื้นที่แห่งความยั่งยืนและความสุขที่เป็นมิตรกับสิ่งแวดล้อม สร้างพื้นที่สีเขียว เพื่อเป็นสัปปายะสถานในการปฏิบัติธรรมและเป็นพื้นที่ในการรวมกลุ่มกันเพื่อประกอบกิจกรรมที่เป็นสาธารณประโยชน์ให้กับประชาชนและชุมชนอย่างยั่งยืน
"ในโอกาสมหามงคลนี้ จังหวัดศรีสะเกษยังได้จัดกิจกรรมต่อยอดขยายผลการน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี สู่ปฏิบัติการปลูกผักสวนครัว เพื่อสร้างความมั่นคงทางอาหาร ให้เป็นไปอย่างต่อเนื่องและเห็นผลเป็นรูปธรรมแล้ว ยังเป็นการส่งเสริมให้วัดเป็นศูนย์กลางการเรียนรู้ด้านการสร้างความมั่นคงทางอาหารของคนในชุมชน อันเป็นการดําเนินการมิติ "ยาไทย" คือ การส่งเสริมให้พี่น้องประชาชนได้พึ่งพาตนเอง ดูแลตนเองให้พึ่งพิงพึ่งพากับธรรมชาติ ยังประโยชน์ที่ยั่งยืนให้กับชีวิต" ผู้ว่าฯ สํารวย กล่าวเพิ่มเติม
นายสํารวย เกษกุล ผู้ว่าราชการจังหวัดศรีสะเกษ กล่าวในช่วงท้ายว่า ขอเชิญชวนพี่น้องประชาชนชาวจังหวัดศรีสะเกษและพุทธศาสนิกชนชาวไทยทุกท่านได้ร่วมกันบําเพ็ญประโยชน์ ทําความดีด้วย หัวใจ ปฏิบัติสมาธิกรรมฐาน หรือปฏิบัติธรรม และนําหลักธรรมคําสอนของพระพุทธศาสนามาช่วยพัฒนาจิตใจให้เข้มแข็ง เพื่อมีพลังใจและพลังกายที่แข็งแรงในการดําเนินชีวิตอย่างมีความสุข เพื่อน้อมถวายเป็นพุทธบูชา ธรรมบูชา และสังฆบูชา ในโอกาสมหามงคลฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 ด้วยความถึงพร้อมด้วยธรรมโดยพร้อมเพรียงกันตลอดปี 2566